གསར་འགྱུར་རྩོམ་ཡིག་གི་བརྗོད་དོན་ནི་རྒྱལ་ཁབ་ཕྱི་ནང་གི་ཆབ་སྲིད་དང་།དཔལ་འབྱོར།སྤྱི་ཚོགས།ཚན་རིགལུས་རྩལ་སོགས་ཡིན་ཞིང་།རྩོམ་ལུས་ཀྱི་ཆ་ནས་ཚིག་ཐུང་ཞིང་གནད་ལ་འཁེལ་བ་དང་།ཚིག་གི་སྦྱོར་བར་མངོན་བརྗོད་དང་སྙན་ངག་སོགས་ཀྱིས་མ་བཅིངས་པར་སྤྱི་ཚོགས་ཀྱི་མི་སུས་བལྟས་ཀྱང་ཁ་གསལ་ཞིང་གོ་བདེ་བ་ཞིག་ཡིན་དགོས་པས།གསར་འགྱུར་རྩོམ་ཡིག་གི་ལོ་ཙཱ་ལ་མཚོན་ན་ཕལ་ཆེ་བ་མ་ཡིག་གི་ཚིག་དོན་ལྟར་གནས་སྐབས་ཀྱི་བསྟན་དོན་དངོས་བསྒྱུར་བས་ཆོག་པ་དང་།ཚིག་སྦྱོར་བརྡ་སྤྲོད་ཀྱི་འགྲོས་དང་མཐུན་ལ་ཐ་སྙད་ཡང་དག་ཅིང་ནང་དོན་ཇི་བཞིན་མཚོན་ཐུབ་པ་ཞིག་ཡིན་དགོས།འདིར་འབྲེལ་ཡོད་ཀྱི་ལོ་ཙཱའི་གཞུང་ལུགས་གཞི་རྟེན་དུ་བྱས་ཏེ་གསར་འགྱུར་རྩོམ་ཡིག་གི་སྒྱུར་སྟངས་རགས་ཙམ་གླེང་བ་གཤམ་གསལ།